Zjednodušená projektová dokumentácia

Rekonštrukcia objektu NCVP – Nováky

1. Prevzatie staveniska a zriadenie zariadenia staveniska
Po prevzatí staveniska bude vykonané zriadenie zariadenia staveniska vrátane vyznačenia pracovných priestorov, zabezpečenia prístupových trás a oplotenia pracoviska. Na stavenisko budú dovezené stavebné kontajnery, sociálne zázemie, skladové priestory, mechanizácia a potrebné technologické zariadenia. Súčasťou bude aj dovoz pracovných plošín, ktoré budú pomocou žeriavu osadené do priestoru bazénovej haly.

2. Zabezpečenie pracoviska
Pred začatím prác budú zakryté a zabezpečené všetky časti interiéru, ktoré nesmú byť poškodené abrazívom ani náterovými hmotami, najmä:
· osvetlenie, 
· okná, dvere
· ostatné technologické zariadenia. 
Počas celej realizácie budú vykonávané opatrenia na minimalizáciu prašnosti a ochranu existujúcich konštrukcií.
3. Tryskanie oceľovej konštrukcie
Oceľová konštrukcia bude otryskaná na predpísaný stupeň čistoty povrchu podľa technologických predpisov výrobcu náterového systému. Počas realizácie bude priebežne kontrolovaný stav oceľovej konštrukcie vrátane identifikácie poškodených alebo oslabených prvkov.
V prípade zistenia poškodených častí budú vykonané lokálne opravy, zosilnenia alebo výmeny.
Po dokončení vnútorných prác bude vykonané dočistenie všetkých prístupných častí konštrukcie z exteriéru až po demontáží starého polykarbonátu

4. Protikorózny náterový systém
Bezprostredne po otryskaní bude aplikovaný trojvrstvový protikorózny náterový systém určený pre agresívne prostredie bazénových hál s vysokou vlhkosťou a zvýšeným obsahom chlórových zlúčenín.
Jednotlivé vrstvy budú aplikované v súlade s technologickými predpismi výrobcu vrátane dodržania požadovaných časov pretierania, klimatických podmienok a predpísaných hrúbok suchého filmu.
Počas realizácie budú priebežne kontrolované klimatické podmienky, hrúbka náterov a kvalita prevedenia.

5. Montáž nových výplní prestrešenia
Po dokončení náterového systému bude vykonaná montáž nových tesniacich prvkov na podkladovú oceľovú konštrukciu.
Následne bude realizovaná montáž nových polykarbonátových dosiek vrátane:
· ložného tesnenia, 
· prítlačných hliníkových líšt, 
· spojovacích prvkov, 
· ukončovacích profilov, 
· dilatačných detailov, 
· finálneho utesnenia. 
Montáž bude realizovaná podľa montážnych pokynov výrobcu polykarbonátového systému.

6. Rekonštrukcia klampiarskych prvkov
Počas realizácie bude vykonaná kompletná výmena poškodených klampiarskych konštrukcií vrátane oplechovania, lemovaní, ostatných klampiarskych detailov.

7. Obnova fasády pri polykarbonáte
Poškodené časti fasády budú mechanicky odstránené.
Následne bude vykonané:
· očistenie 
· penetrácia podkladu 
· lokálne vyspravenie sanačnými maltami 
· zarovnanie opravovaných plôch 
· aplikácia zjednocujúceho fasádneho náteru. 
Rozsah opráv bude realizovaný podľa požiadaviek a dohody s objednávateľom.


10. Obnova vnútorných betónových konštrukcií
Poškodené vnútorné betónové konštrukcie budú očistené vysokotlakovým vodným lúčom.
Lokálne poškodenia budú vyspravené opravnými maltami určenými pre železobetónové konštrukcie.
Po vytvrdnutí bude aplikovaný ochranný náter betónových povrchov určený dodávateľom materiálu spol. MAPEI

10. Montáž interiérových prvkov
Po ukončení stavebných prác (tryskania tribúny) bude vykonaná spätná montáž lavičiek, prvkov tribún a ostatného interiérového vybavenia, ktoré bolo potrebné demontovať na účely tryskania.

11. Ukončenie realizácie
Po ukončení všetkých stavebných prác bude vykonané:
· kompletné vyčistenie objektu, 
· odstránenie ochranných prekrytí, 
· odvoz likvidácia vzniknutého odpadu, 
· demontáž zariadenia staveniska, 
· vykonanie záverečnej kontroly kvality, 
· odovzdanie diela vrátane, certifikátov, atestov, fotodokumentácie a ostatných dokladov.
______________________________________________________________________

 Rozsah rekonštrukcie systému otváranie prestrešenia :
A. Nosná časť
-nosná časť pozostáva z pojazdových dráh a podvozkov pre posuvné segmenty strechy
A1 Dráhy: sú zostavené zo skriňových zváraných nosníkov, ktoré sa montujú na ložiská, ktoré umožňujú ich nastavovanie výškové a smerové. Dĺžka jednotlivých nosníkov je cca 6m. Celý systém pozostáva z 2ks dráhy dĺžky 36,1m a 4ks dráh o dĺžke 12,3m v rovnakej konfigurácii ako jestvujúce dráhy. Na základe 20 ročných skúseností s jestvujúcimi dráhami budú prevedené úpravy, ktoré majú za účel zvýšenie životnosti a zlepšenie úžitkových vlastností a to rozšírenie pojazdovej plochy pre vnútorné oporné kladky a použitie pevnejšieho (tvrdšieho) materiálu na pojazdové plochy dráhy a to akosť S355 (11 523) oproti pôvodnému S235 (11 375). Povrchová úprava: žiarové zinkovanie.
A2 Podvozky 8ks: oceľová konštrukcia podvozkov zostáva pôvodná, otryskaná s výmenami dielov, ktoré zabezpečia väčšiu životnosť a úžitkové vlastnosti a to oporné a nosné kladky z materiálu 42CrMo4+Qt, pričom vnútorné oporné kladky budú mať širšiu pojazdovú plochu. Kladky budú opatrené maznicami umiestnenými na čapoch s možnosťou primazávania, použité ložiská budú kryté iba z vonkajšej strany. Povrchová úprava lakovanie polyuretánom (1xzáklad, 2xvrchný náter), odtieň ako jestvujúci alebo podľa dohody. Podvozky budú opatrené spojovacím materiálom na pripojenie strešných oblúkov.
B. Elektrická a mechanická časť
-elektrická časť pozostáva zo 4ks pohonov (oproti jestvujúcim so zvýšeným príkonom) typ NORD Sk 13 , ku každému pohonu pozinkovaná reťaz 9x27 s vratnou kladkou a unášačom namontavaným na vzdialenejší podvozok. Motory pohonov sú vybavené snímačmi otáčok, informácie sú prenesené do frekvenčných meničov Schneider ATV340U15N4A, ktoré budú umiestnené v rozvádzačoch pri pohonoch a zabezpečia synchronizáciu otvárania alebo zatvárania aby sa predišlo možnosti skríženia strechy. Synchronizované sú vždy 2 a 2 pohony. Celý systém je pospájaný káblami a to silovými aj dátovými. Obsluhovanie je možné na ovládacom paneli, ktorý je umiestnený na hlavnom rozvádzači (alebo rádiovým diaľkovým ovládaním). Strecha môže ostať otvorená v akejkoľvek polohe.
-budú vymieňané: pozinkovaná reťaz 9x27 a reťazové pastorky, ložiská, nové skrine pre pohony
-umiestnenie rozvádzačov, rozvodov a ostatných prvkov ako jestvujúci stav

Rozsah rekonštrukcie bazénovej fólie : 
· Cenová ponuka obsahuje dodaný tovar – povrchová hydroizolačná úprava stien, dna a prelivových žľabov bazéna, taktiež pochôznej časti okolo bazéna z protišmykovej fólie.
· Použitá bude fólia AlkorPlan 2000 o hrúbke 1,5mm na steny, dno a žľaby okolo bazéna, na ochoz bazéna bude použitá protišmyková fólia AlkorPlan 2000 o hrúbke 1,5mm.
· Pre hydroizolačné spojenie sa používa teplovzdušná pištoľ, teplota tavenia je určená výrobcom, montáž je zverená školeným montážnikom.
Postup prác:

· Na očistený a suchý povrch sa na hrany bazéna inštalujú poplastované plechy, kotvia sa zatĺkajúcimi nitmi o rozmere 4,8x25,4mm
· Po inštalácii plechov sa na steny lepí geotextília lepidlom na to určeným.
· Na plochy ako schody, oddychové schodíky a lavice sa namiesto plechov nanáša lepidlo AlkorPlus, ktoré nahrádza poplastovaný plech. Následne sa na zaschnuté lepidlo navára teplým vzduchom fólia.
· Po navarení fólie na steny a zvarení všetkych stien, inštaluje sa geotextília 400g/m2 na dno bazéna, ktorá je lepená lepidlami o podkladový betón,aby sa svojvoľne neposunula pri vypustenom bazéne pri čistiacich prácach.
· Po vyložení celého dna geotextíliou , uloží sa fólia na celé dno a zvarí sa dokopy, aj s obvodovými stenami. Následne sa vyrežú otvory pre trysky a osadia kompletážne diely trysiek.
· Do prelivového žľabu sa osadia poplastované plechy, následne sa vystelie žľab geotextíliou a fóliou. Fólia sa zvarí hydroizolačne, do zvodov sa osadia prestupové prvky, cez ktoré bude prepadávať voda do nádrží.
· Všetky spoje sa pretmelia zálievkou AlkorPlus tekuté PVC.
· Pre výpočet množstva fólie sa počítajú m2 plochy bazéna plus 15% na prekrývanie a odpad, nakoľko sú fólie dostupné v rozmeroch – 1,65m na šírku a 25m na dĺžku, alebo 2,05m x 25m na dĺžku v jednej rolke. Dostupné sú v celých rolkách.
· Geotextília je balená v rolke o množstve 100m2, balenie 2m x 50m
· Lepidlá pre geotextíliu - Pattex power sprej, 400ml.
· Zvárací prístroj pre zváranie fólie – Leister Triak ST.




Fotografie existujúceho stavu

